1. ОПШТЕ СМЕРНИЦЕ

Овај образац, заједно са *excel* табелом, чини пословни план, који мора бити попуњен у складу са изнетим упутствима и предат Управи за аграрна плаћања. На основу ових докумената вршиће се процена економске одрживости подносиоца захтева и економске одрживости самог пројекта који је покривен захтевом за финансијску помоћ из ИПАРД II програма.

Пословни план треба да се достави у једном оригиналном примерку, (неопходно је да се попуне оба формулара у складу са прикљученим упутствима и да се нумерише свака страница пословни плана). Електронска верзија се користи за попуњавање *excel* табеле (објављене на веб сајту Управе за аграрна плаћања, [**http://www.uap.gov.rs**](http://www.uap.gov.rs)). Попуњене *excel* табеле такође морају да се доставе и на ЦД-у (у случају неслагања између штампаног документа и документа на ЦД-у, релевантни образац ће бити штампани).

Свака страница Пословног плана треба да буде нумерисана од стране подносиоца. Додатни редови могу се уметнути у табеле које се налазе у обрасцу УАП02-01.15.02 у складу са сврхом Пословног плана. Ако подносилац не може да достави одређене податке у описном делу захтеваних табела Пословног плана, он/она треба да обележи релевантно поље са ,,/” и да пружи објашњење зашто никакви подаци нису достављени.

1. РЕЗИМЕ ПОСЛОВНОГ ПЛАНА

Резиме Пословог плана пружа сажет преглед кључних информација које се тичу основних пословних активности и планираних инвестиција (кратак опис производа/услуга, кључне информације о процесу производње, сумирани резултат истраживања тржишта и финансијских ефеката). Овај део треба да се састави тек пошто се изради целокупан Пословни план и треба га унети као прво поглавље, зато што се у њему сумирају кључни резултати Пословног плана.

2. ОПШТИ ПОДАЦИ

2.1. Подаци о подносиоцу захтева

*Попунити табелу ,,2.1. Подаци о подносиоцу”, дату у excel формату.*

2.2 Контакт подаци о консултанту

*Попунити табелу ,,2.2.Контакт подаци о консултанту", дату у excel формату*

2.3. Подаци о пројекту

*Попунити табелу ,,2.3 Подаци о пројекту” дату у excel формату.*

2.3.1. Опис пројекта

Овај део Пословног плана треба да одреди врсту одабране инвестиције и да опише производ(е) и услугу(е) које подносилац захтева намерава да произведе/пружи по добијању инвестиције. Ако се Пословни план прави за откуп или за постројење за сакупљање, производом се сматрају пољопривдредни производи који је купују или скупљају. Нагласити да ли је циљ надоградња/проширење постојеће производње/пружања услуга, покретање нове производње/услуге или се пројекат не односи на постојеће операције.

Када се износи опис, имати на уму да све инвестиције под мером 1 и мером 3 морају да се односе на производњу пољопривредних производа наведених у релевантним анексима и правилницима.

Описати сврху инвестиције и објаснити које циљеве она треба да помогне, нпр: обезбеђивање усаглашености са релевантним стандардима, нижа цена производње, нове тржишне могућности, итд.

Укратко објаснити да ли носилац породичног газдинства подноси захтев у име наког члана истог газдинства и дати име, презиме, професионалну квалификацију и тренутни статус односа поменутог члана.

2.3.2 Процена потражње

Објаснити зашто се очекује да постоји потражња за одређеним производом/услугом у релевантним производ(има)/услуга(ма) и приказати како је потражња процењена. Представити релевантне трендове потражње. У случају да су квантитативни подаци доступни, описати их и навести њихове изворе. Навести постојеће клијенте или, у случају нових операција, планиране клијенте.

2.3.3. Циљеви пројекта

Описати пројекат у складу са циљевима одабраним у обрасцу захтева.

2.3.4. План реализације инвестиције (временски распоред)

Описати главне активности и планирани временски распоред реализације инвестиције.

* Планирани датум почетка реализације инвестиције;
* Планирани датум завршетка реализације инвестиције;
* Трајање активности по месецима.

*За описивање инвестиционог плана, користити податке из табеле ,,2.3 Подаци о пројекту”.*

3. ПРОИЗВОДЊА / ПРУЖАЊЕ УСЛУГА

3.1. Опис

Приложити кратак преглед производње/пружања услуга. Назначити постојеће капацитете и техничке/технолошке услове (постојеће земљиште, постројења, опрема, итд.), објаснити потребу за инвестицијом у нови пројекат и описати нова постројења, опрему, механизацију који су потребни. Објаснити како се нови пројекат уклапа у постојеће капацитете. Ако пројекат предвиђа повећање капацитета, потребно је анализом објаснити да ли нова инвестиција користи исту технологију или се уводе техничка/технолошка побољшања.

*Попунити табелу ,,3.1. Подаци о земљишту и броју животиња" (унети податке само ако подносилац има земљиште или животиње), дату у excel формату.*

3.2. Технологија производње

За инвестицију унутар Мере 1 и Мере 3, технички и технолошки аспекти производње која ће се обављати након имплементације инвестиције морају да буду анализирани. Технолошки процес мора да буде представљен јасно у свим фазама. Укупни износ улаза и излаза који треба да се обрачуна у јединицама мере за укупну инвестицију треба да буде представљен овде. Технички подаци такође пружају информације о основној активи потребној за реализацију инвестиције. Ако је планирано да инвестициони програм повећа капацитет, анализом је потребно објаснити да ли ће нова инвестиција користити исту технологију или ће побољшати технички и технолошки ниво. Технички аспекти ове анализе односе се на изградњу постројења, куповину опреме и механизције неопходне за функционисање пројекта. Техничко/технолошка анализа захтева табеларни приказ података, односно, физичке параметре који су релевантни за финансијску анализу, који треба да буду излистани у табелама. Она такође покрива и следећа питања: одабир одговарајуће технологије (одабир типа технологије у прерађивачкој индустрији); технолошки процес током периода инвестиције; технолошку процедуру у регуларној употреби инвестиције; неопходна постројења, неопходну опрему, неопходну механизацију.

3.3. Структура и обим производње / пружања услуга

Табела треба да представи постојећи обим производње/пружања услуга за сваки производ, ако се инвестиција односи на постојећу производњу/пружање услуга, и планирани обим производње/пружања услуга за сваки производ/услугу у мерним јединицама за сваку годину периода имплементације пројекта.

*Попунити табелу ,,3.3. Структура и обим производње” дату у excel формату.*

3.4. Структура и распоред материјалних и нематеријалних трошкова

*Попунити табелу ,,3.4. Структура и распоред материјалних и нематеријалних трошкова” дату у excel формату.*

4. УСКЛАЂЕНОСТ СА СТАНДАРДИМА

Укратко описати усклађеност са националним стандардима у зависности од типа инвестиције и у складу са релевантним прописима, и да ли ће пројекат испунити стандарде ЕУ под мером 1 и мером 3.

5. МЕСТО И ДИСТРИБУЦИЈА

5.1. Опис

У овом делу описује место где се одвија пословна активност или пољопривредна производња, његову повезаност путевима и стање путева (локални, регионални, аутопут, некатегорисани пут), удаљеност од урбаних центара, удаљеност од продајних места/трговинских центара, доступне изворе енергије, снабдевање водом (укључујући и снабдевање водом за наводњавање), итд. У случају планираних нових инвестиција, доставити кратак опис предности описаног места. Описати макро локацију (избор региона), микро локацију (прецизан назив релевантног града унутар региона) и списак потребних дозвола. Објаснити како ће производи/услуге бити дистрибуирани клијентима, од производне линије/пружања услуге до потрошача.

6. ЕКОНОМСКА И ФИНАНСИЈСКА АНАЛИЗА

6.1 Приходи

6.1.1 План продаје

Описати постојећи квантитет продаје и износ планиране продаје за који се очекује да ће бити постигнут по имплементацији пројекта. Образложити квантитет достављањем детаља о постојећим и будућим производним капацитетитма и тржишној позицији. Цене производа/услуга треба да буду назначене и објашњене у складу са ситуацијом на тржишту.

*Попунити табелу ,,6.1.1 План продаје” дату у excel формату.*

6.1.2 Укупни приходи

Ако постоје приходи од подстицаја, описати их и образложити основу која постоји у националном законодавству за такве подстицаје.

*Попунити табелу ,,6.1.2* *Укупни приходи” дату у excel формату.*

6.2 Оперативни трошкови

6.2.1 Обрачун амортизација

*Попунити табелу ,,6.2.1. Обрачун амортизације” дату у excel формату.*

6.2.2 Запослени

Назначити ко руководи свакодневним операцијама и доставити информације о његовом/њеном образовању, доставити дијаграм процеса рада (уколико има више од 10 стално запослених), план запошљавања и квалификациону структуру релевантну за будућу инвестицију.

Укратко описати да ли породична газдинство планира да запосли члана породичног газдинства и / или друге запослене (критеријум за бодовање под мером 7).

*Попунити табелу ,,6.2.2. Динамика запослених” дату у excel формату.*

6.2.3 Оперативни трошкови

*Попунити табелу ,,6.2.3 Оперативни трошкови” према упутствима, дату у excel формату.*

6.3 Структура и распоред инвестиције

6.3.1 Инвестициони план

*Попунити табелу ,,6.3.1 Структура и распоред инвестиције” дату у excel формату.*

6.3.2. Извори финансирања

*Попунити табелу ,,6.3.2 Извори финансирања” дату у excel формату.*

6.3.3 Обрачун кредитиних обавеза

Описати релевантне услове позајмице, као што су износ кредита, валуту кредита, каматне стопе, услове подизања средстава (распоред подизања и датум коначног подизања), распоред исплата (месечно, квартално, полугодишње, годишње), грејс период и накнаде за кредит. Износ ИПАРД средстава треба да буде укључен у ову табелу ако ће се иста користити за смањивање дуга по кредиту, у години у којој се очекује прилив. Дуг по кредиту који настаје из додељивања средстава под ИПАРД програмом треба да буде представљен одвојено од било којих постојећих кредита. Ако постоји распоред исплаћивања за планиране и постојеће кредите, и њега треба доставити.

*Попунити табелу ,,6.3.3 Обрачун кредитиних обавеза”, дату у excel формату.*

6.4. Пројекција Биланса успеха

*Попунити табелу ,,6.4 Пројекција Биланса успеха” према упутствима, дату у excel формату.*

6.4.1. Статичка процена ефикасности

Статички приступ процењивању пројекта значи да се ефикасност пројекта анализира на основу коначне суме за репрезентативну годину. Процена статичке ефикасности користи однос ликвидности, однос приход-расход и однос дуг-актива. Информације за обрачун индикатора треба да се узимају из Биланса успеха и Завршног рачуна.

*Попунити табелу ,,6.4.1. Статичка процена ефикасности”, дату у excel формату.*

6.5. Новчани ток

Извештај о новчаном току треба да представи ликвидност пројекта, што значи да кумулативни износ треба да буде позитиван од прве године до краја трајања пројекта, у супротном пројекат неће моћи да покрије сопствени дуг и стога неће бити прихватљив.

*Попунити табелу ,,6.5. Новчани ток”, дату у excel формату.*

7. ЕКОНОМСКА ОЦЕНА ПРОЈЕКТА

7.1. Динамичка оцена пројекта

7.1.1. Економски ток

Пројекат се сматра прихватљивим ако период инвестиционог поврата није дужи од економског века трајања пројекта без преостале вредности пројекта.

*Попунити табелу ,,7.1.1. Економски ток” према упутствима, дату у excel формату.*

7.1.2. Нето садашња вредност и интерна стопа рентабилности

Пројекат је прихватљив ако је нето садашња вредност једнака нули или виша. Интерна стопа рентабилности је дисконтна стопа која чини да нето садашња вредност свих токова новца из одређеног пројекта буде једнака нули. Пројекат је прихватљив ако је ИСП већа од каматне стопе кредита из ког ће планирана инвестиција бити финансирана, и треба да буде 6% или више.

*Попунити табелу ,,7.1.2. Нето садашња вредност и интерна стопа рентабилности” према упутствима, дату у excel* формату.





